**Գու Հե Սոն** (հանգըլ՝ 구혜선, նոյեմբերի 9, 1988(1988-11-09), Ինչոն, Հարավային Կորեա), հարավկորեացի դերասանուհի, ռեժիսոր և սցենարիստ։

Կենսագրություն
--------------

Գու Հե Սոնը հայտնի է դարձել շնորհիվ *Pure in Heart* (2006) դրամատիկ հեռուստասերիալի, որտեղ խաղացել է երիտասարդ, խելացի և խիզախ աղջկա դեր։ Այս դրամատիկ հեռուստասերիալը պատմում է այն մասին, թե ինչպես նրան հաջողվեց հաղթահարել բոլոր դժվարությունները և վերջում գտնել իր իրական սիրուն։ Այս դերի համար նա ստացել է *KBS Acting Awards* մրցանակը, որպես լավագույն նոր դերասանուհի։

2007 թվականին Հե Սոնը նկարահանվել է *«The King and Me»* հարավկորեական պատմական հեռուստասերիալում։ Չնայած իր մեծ տարիքին՝ 2009 թվականին նա ընտրվել է Կիմ Ջան Դի (կորեերեն՝ 금잔디) դերի համար «Տղաներ՝ ծաղիկներից գեղեցիկ» դրամատիկ հեռուստասերիալում։ Այս դերի համար նա ստացել է բազում մրցանակներ։ Իր գրքերի և նկարների համար նա նույնպես լավ արձագանքներ ստացավ, քանի որ բացի լավ դերասանուհի լինելուց նա նաև լավ ռեժիսոր, երգահան և նկարիչ է։ 2009 թվականին նա իրականացրեց իր մանկության երազանքը և թողարկեց իր առաջին՝ «Շնչառություն» երաժշտական ալբոմը, որոնց հեղիկանը հանդիսանում է հենց ինքը։

Սկզբում նախատեսված էր Գու Հե Սոնին երգչուհի դարձնել, սակայն *YG Entertainment* գործակալության տնօրեն *Yang Hyun Seok* նրան խորհուրդ տվեց դառնալ դերասանուհի։ Գու Հե Սոնն իր տեղը գտավ երաժշտության մեջ։ 2009 թվականին թողարկվեց նրա առաջին *Breath* ալբոմը, ինչպես նաև նա երգեց մի շարք հայտնի երգահանների հետ։

2009 թվականին լույս տեսավ Գու Հե Սոնի կիսա-ինքնակենսագրական վեպը՝ «Տանգո»-ն, որտեղ ներկայացված է 20-ն անց տարիք ունեցող կնոջ սիրային փորձը։ Գիրքը դարձավ բեսթսելլեր՝ մեկ շաբաթվա ընթացքում վաճառվեց 30000 օրինակ։ Գրքի հրատարակումը համընկավ Գու Հե Սոնի նկարչական անհատական ցուցահանդեսի հետ, որն անց է կացվել 2009 թվականի հուլիսին *La Mer Gallery* պատկերասրահում։ Ցուցահանդեսը նույնպես կոչվեց «Տանգո»։ Այնտեղ ներկայացված էր Գու Հե Սոնի մոտ 40 աշխատանքներ։ Ցուցահանդեսը հաջողություն ունեցավ. հաճախեցին ավելի քան 10000 մարդ։ Բացի դրանից Գու Հե Սոնը պատկերեց կորեական երգչուհի Gummy 4-րդ ալբոմի շապիկը «Comfort» անվանմամբ։

Գու Հե Սոնը որպես ռեժիսոր առաջին անգամ պաշտոնապես ներկայացավ Ֆանտաստիկ կինոների միջազգային կինոփառատոնում (2009 Puchon International Fantastic Film Festival), որտեղ նա ներկայացրել է իր կարճամետրաժ *«The Madonna»* ֆիլմը։ 2010 թվականին նա գրեց սյուժեն և ներկայացրեց իր առաջին լիամետրաժ *«Magic»* ֆիլմը։ Ինչպես նաև 2010 թվականին նա դարձավ *You* ֆիլմի ռեժիսորը։

2011 թվականին Գու Հե Սոնը հիմնադրեց իր սեփական *Ku Hye-sun Film* ընկերությունը։ Նրա երկրորդ ռեժիսորական գործը դա *«The Peach Tree»* (2011) ֆիլմն է, որը դարձավ նրա ընկերության կողմից նկարահանված առաջին ֆիլմը։

2012 թվականին Գու Հե Սոնի մասնակցությամբ նկարահանվեցին երկու դրամատիկ հեռուստասերիալներ՝ *«Take Care of Us, Captain»*, որտեղ նա կատարեց կին-օդաչուի դեր, և թայվանյան *«Absolute Boyfriend»* դրամատիկ հեռուստասերիալում։ 2014 թվականին նա նկարահանվեց կորեական *«Angel Eyes»* դրամատիկ հեռուստասերիալում և *«Daughter»* լիամետրաժ ֆիլմում։ 2015 թվականին նա նկարահանվեց կորեական «Արյուն (2015)» դրամատիկ հեռուստասերիալում, որտեղ նա կատարեց բժշկուհու դեր։

### Կրթություն

Գու Հե Սոնը հաճախել է նախնական դպրոց՝ Shin Chon-ը, նախնական դպրոց՝ Bu Pyeong Dong-ը, միջնակարգ դպրոց՝ Bu Heung-ը, օրիորդաց միջնակարգ դպրոց՝ Bu Pyeong-ը, Սեուլի նկարչական քոլեջը։

### Անձնական կյանք

2015 թվականից հանդիպում է դերասան Ան Ջե Հյոնի հետ։ 2016 թվականի մայիսի 20-ին նրանք պաշտոնապես ամուսնացան։

Ֆիլմագրություն
--------------

### Դրամատիկ հեռուստասերիալներ

| Թվական | Անվանում | Դեր | Միացման հեռուստաալիք |
| --- | --- | --- | --- |
| 2004 | Drama City — Anagram |  | KBS |
| 2005 | Drama City — Everybody Cha Cha Cha |  | KBS |
| 2005 | Nonstop 5 | Հյեսոն | MBS |
| 2005 | Ballad of Suh Dong | Յունջին | SBS |
| 2006 | Pure in Heart | Յան Գուկհվա | KBS1TV |
| 2007 | The King and I | Թագուգի Ջիհյոն | SBS |
| 2007 | August Rush |  |  |
| 2008 | Strongest Chil Woo | Յուն Սոյոն | KBS2TV |
| 2009 | Boys Over Flowers | Գըմ Ջան Դի | KBS2TV |
| 2011 | The Musical | Գու Յոնբի | SBS |
| 2012 | Take Care of Us, Captain | Հան Դաջին | SBS |
| 2012 | Absolute Boyfriend (Taiwan) | Գուան Կսուաո Ֆեյ | GTV / FTV |
| 2014 | Angel Eyes | Յուն Սու Վան | SBS |
| 2014 | Daughter | Սան |  |
| 2015 | Արյուն (2015) | Յու Րի Տա | KBS2TV |

### Երաժշտական տեսահոլովակներ

| Թվական | Անվանում | Խումբ (երգիչ/երգչուհի) |
| --- | --- | --- |
| 2002 | We Match Quite Well | Sung Shi-kyung |
| 2004 | The Reason I Close My Eyes | Taebin |
| 2006 | Forget You |  |
| 2007 | Yesterday is Different from Today | Կիմ Ջիյոն |
| 2010 | Touch Your Heart | Fahrenheit |
| 2010 | Brown Hair | Գու Հեսոն |

### Ռեժիսոր

* You (2010)

### Սցենարիստ

* The Madonna (2009)
* Magic (2010)
* The Peach Tree (2011)

### Գրքեր

* Tango (վեպ,2009)

Մրցանակներ
----------

| Թվական | Անվանում |
| --- | --- |
| 2006 | KBS Drama Awards: Best New Actress (Pure in Heart) |
| 2007 | SBS Drama Awards: New Star Award (The King and I) |
| 2009 | KBS Drama Awards: Excellence Award for Drama Series and Actress (Boys Over Flowers) |
| 2009 | KBS Drama Awards: Netizen Popularity Award (Boys Over Flowers) |
| 2009 | KBS Drama Awards: Best Couple Award with Lee Min Ho (Boys Over Flowers) |
| 2009 | 6th Yahoo! Taiwan Asia Buzz Awards: Best Asian Female Star (Boys Over Flowers) |
| 2009 | Andre Kim Best Star Awards: Best Female Star (Boys Over Flowers) |
| 2009 | Busan Asian Short Film Festival: Audience Award (The Madonna) |
| 2010 | 12th Short Shorts Film Festival & Asia: Spotlight Award for (The Madonna) |

Արտաքին հղումներ
----------------

* Պաշտոնական կայք Արխիվացված 2018-08-05 Wayback Machine
* Թվիթթերի պաշտոնական էջ
* me2day էջ Արխիվացված 2012-04-19 Wayback Machine
* cyworld (կորերեն) էջ(չաշխատող հղում)
* Գու Հե Սոնը Yg Entertainment
* Գու Հե Սոնը Asia TV Արխիվացված 2016-06-09 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կու Հե Սոն» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | ISNI: 0000000056533915 · LCCN: no2009047220 · VIAF: 83643620 · WorldCat VIAF: 83643620 |

 |